stanford-oval/wikipedia huggingface dataset:
Pink Triangle Park

Pink Triangle Park on natsi-Saksan tappamille homoille rakennettu muistomerkki.
Pink Triangle Park on natsi-Saksan tappamien homoseksuaalien muistoksi rakannettu muistomerkki San Franciscossa Kaliforniassa.
Puiston pohjapiirrustus.
Puistossa on viisitoista graniitista tehtyä pylvästä. Jokainen pylväistä edustaa 1000 keskitysleirillä kuollutta vainon uhria. Pylväät ovat kolmikulmaisia, ja niiden ylöspäin osoittavat sivut ovat vaaleanpunaisia. Keskellä puistoa on iso, ruusukvartsin palasista kasattu kolmio, joka symboloi rakkautta, paranemista ja ylpeyttä (pride). Puiston vierailijat voivat ottaa palan ruusukvartsia mukaansa kaatuneiden homojen muistolle, ja levittääkseen sanaa toivosta ja rakkaudesta ympäri maailmaa. Puisto avattiin 10. joulukuuta 2001.
Puiston vaaleanpunaiset kolmiot viittaavat Natsi-Saksan keskitysleirien tapaan erottaa homomiehet muista vangeista merkitsemällä heidät vaaleanpunaisella kolmiolla. Mustaa kolmiota natsit käyttivät puolestaan "epäsosiaalisten" ihmisten, kuten lesbojen merkitsemiseen. Juutalaisten homojen merkitsemiseen käytettiin puolestaan vaaleanpunaista kolmiota, jonka taustalla on keltainen kolmio. Seksuaalivähemmistön edustajat ovat sittemmin omineet symbolit itselleen, ja käyttävät niitä nykyään voimaannuttavina muistutuksina aktiivisesta taistelusta. Vaaleanpunainen kolmio oli myöhemmin myös osa AIDSin vastaisen taistelun symboliikkaa.
Piirreavaruus

Piirreavaruus on  hahmontunnistuksessa vektoriavaruus. Piirreavaruuden mittaa kutsutaan piirteeksi. Muunnosta näyteavaruudesta piirreavaruuteen kutsutaan piirreirrotukseksi.
Esimerkki

Olkoon näyteavaruus  \mathbb {R} ^{N\times N}, josta saadut näytteet ovat  N\times N kokoisia kuvia. Kuvat esitetään laskennallissa menetelmissä usein  matriiseina). Kuvataan näytteet piirreavaruuteen  \mathbb {R} \,. Tällaista operaatiota, jossa piirreavaruuden dimensio on pienempi kuin näyteavaruuden, kutsutaan dimension pienennykseksi. Lasketaan jokaisesta kuvanäytteestä kuvan keskimääräinen kirkkaus. Näin ollen muunnos  \mathbb {R} ^{N\times N}\to \mathbb {R}  näyteavaruudesta piirreavaruuteen on
missä  \mathbf {v} =[1...1]^{T} on  N\times 1 kokoinen vektori ja  \mathbf {X}  on  N\times N kokoinen kuvamatriisi.
Peter Malm

Peter Malm (22. syyskuuta 1800 Pietarsaari – 7. elokuuta 1868 Tukholma) oli suomalainen kauppias, laivanvarustaja ja valtiopäivämies.
Malmille myönnettiin kauppaneuvoksen arvo vuonna 1836. Malm harjoitti Pietarsaaressa kauppa- ja laivanvarustustoimintaa ja oli Karlholmin veneveistämön omistajia. Hänellä oli 1840-luvulla 13 purjealusta ja 2 559 lästiä, ja hän oli aikanaan Suomen suurin laivanvarustaja. Hänen omistamansa aluksen Herculeen kapteeni Petter Gustaf Idman oli ensimmäinen suomalainen maailmanympäripurjehtija (1845–1847). Malm perusti vuonna 1859 Suomeen ensimmäisen höyrysahan. Hän oli porvarissäädyssä Pietarsaaren ja Kokkolan edustaja valtiopäivillä 1863 ja Pietarsaaren edustaja 1867. Molemmilla valtiopäivillä Malm oli pankkivaliokunnan jäsen, 1863–1864 myös säädyn suuren lähetystön jäsen ja 1867 valitsijamies. Peter Malmin poika Otto Malm jatkoi hänen yritystoimintaansa.
Peter Malmin vanhemmat olivat kauppaneuvos, valtiopäivämies Pehr Malm ja tämän toinen puoliso Brita Maria Roos.
Kirjallisuutta

Oscar Nikula, Malmska handelshuset i Jakobstad / Oscar Nikula., Helsinki, 1948 (ISSN 0039-6842 ja 2490-1547, verkkoversio)
Aiheesta muualla

Malmin kauppahuoneen historia Pietarsaaren kaupungin sivustolla
Malmin kauppahuone (Archive.org)
Pesäpallon naisten Suomenmestaruuskilpailut 1954

Pesäpallon naisten Suomenmestaruuskilpailu 1954 oli viimeinen PEVA:n järjestämä naisten SM-kilpailu. Yhteistoiminta liittojen välillä päättyi tähän kauteen ja vuodesta 1955 lähtien on Pesäpalloliitto järjestänyt naisten SM-kilpailun, joka on pelattu sarjamuotoisena.
Naisten SM-kilpailu

Naisten Suomen mestaruuskilpailussa Pesäpalloliitto ja Työväen Urheiluliitto ratkaisivat ensiksi liittokohtaiset mestaruudet omissa kilpailuissaan. Suomen mestaruus ratkaistiin liittojen mestareiden välisessä finaalissa:
Naisten SM-kilpailu > PPL:n mestaruus

SVUL:n piirien mestarit jaettiin kuuteen alkulohkoon, joista jokaisesta voittaja jatkoi välieriin.
Naisten SM-kilpailu > PPL:n mestaruus > Alkuerät

| Joukkue | O | V | T | H | Juoksut | Pisteet |
| --- | --- | --- | --- | --- | --- | --- |
| Limingan Niitto-Miehet | 1 | 1 | 0 | 0 | 20-16 | 2 |
| Kemin Naisvoimistelijat | 1 | 0 | 0 | 1 | 16-20 | 0 |
| Joukkue | O | V | T | H | Juoksut | Pisteet |
| --- | --- | --- | --- | --- | --- | --- |
| Kuopion Kelta-Mustat | 1 | 1 | 0 | 0 | 16-3 | 2 |
| Sotkamon Jymy | 1 | 0 | 0 | 1 | 3-16 | 0 |
Polvijärven Urheilijat: luopui.
| Joukkue | O | V | T | H | Juoksut | Pisteet |
| --- | --- | --- | --- | --- | --- | --- |
| Vaasan Maila | 2 | 2 | 0 | 0 | 9-3 | 4 |
| Kannuksen Pilke | 2 | 1 | 0 | 1 | 10-12 | 2 |
| Jyväskylän Kiri | 2 | 0 | 0 | 2 | 11-15 | 0 |
| Joukkue | O | V | T | H | Juoksut | Pisteet |
| --- | --- | --- | --- | --- | --- | --- |
| Myllykosken Kilpa-Veikot | 2 | 2 | 0 | 0 | 20-8 | 4 |
| Savonlinnan Pallokerho | 2 | 1 | 0 | 1 | 13-6 | 2 |
| Vuoksenniskan Urheilijat | 2 | 0 | 0 | 2 | 5-24 | 0 |
| Joukkue | O | V | T | H | Juoksut | Pisteet |
| --- | --- | --- | --- | --- | --- | --- |
| Porin Pallo-Veikot | 2 | 2 | 0 | 0 | 21-9 | 4 |
| Loimaan Palloilijat | 2 | 1 | 0 | 1 | 20-18 | 2 |
| Nokian Urheilijat | 2 | 0 | 0 | 2 | 10-24 | 0 |
| Joukkue | O | V | T | H | Juoksut | Pisteet |
| --- | --- | --- | --- | --- | --- | --- |
| Helsingin Pallo-Toverit | 1 | 1 | 0 | 0 | 9-7 | 2 |
| Heinolan Isku | 1 | 0 | 0 | 1 | 7-9 | 0 |
Riihimäen Pallonlyöjät: luopui.
Naisten SM-kilpailu > PPL:n mestaruus > Välierät

Semifinaali 1 - Kuopio 22. elokuuta
| Joukkue | O | V | T | H | Juoksut | Pisteet |
| --- | --- | --- | --- | --- | --- | --- |
| Kuopion Kelta-Mustat | 2 | 2 | 0 | 0 | 23-3 | 4 |
| Vaasan Maila | 2 | 1 | 0 | 1 | 13-15 | 2 |
| Limingan Niitto-Miehet | 2 | 0 | 0 | 2 | 2-20 | 0 |
Semifinaali 2 - Helsinki 22. elokuuta
| Joukkue | O | V | T | H | Juoksut | Pisteet |
| --- | --- | --- | --- | --- | --- | --- |
| Helsingin Pallo-Toverit | 2 | 2 | 0 | 0 | 16-8 | 4 |
| Porin Pallo-Veikot | 2 | 1 | 0 | 1 | 18-9 | 2 |
| Myllykosken Kilpa-Veikot | 2 | 0 | 0 | 2 | 3-20 | 0 |
Naisten SM-kilpailu > PPL:n mestaruus > Loppuottelu

| Helsingin Pallo-Toverit – Kuopion Kelta-Mustat  |
| --- | --- | --- | --- |
| 29. elokuuta Helsinki | PT | KeMu | 8-7 |
| 5. syyskuuta Kuopio | KeMu | PT | 6-8 |
Pallo-Toverit voitti Pesäpalloliiton mestaruuden yhteistuloksella 16-13
Naisten SM-kilpailu > PPL:n mestaruus > SM-ottelu

| Helsingin Pallo-Toverit – Helsingin Veto  |
| --- | --- | --- | --- |
| 3. lokakuuta | PT | Veto | 23-7 |
Pallo-Toverit voitti Suomen mestaruuden
Pallo-Toverit: Anja Riski,
Irmeli Krogerus,
Leila Kyröjärvi (o.s. Liusvaara),
Maj-Lis Rehell,
Marja Muukkonen,
Merja Murto,
Pirkko Mäntylä,
Seija Knuutila,
Sinikka Takasalo,
Urpu Kosonen,
Vilja Valtonen,
Sinikka Koskela
Helsingin Veto. - TUL:n Mestarijoukkue: Annikki Aarnio, Kyllikki Leino, Tyyne Huttunen, Helve Suomalainen, Maire Viberg, Leena Ahvenainen, Laina Ekholm, Agda Tiilikainen, Saara Malmberg ja Sirkka Löfström.
Picardin lause

Picardin lause tarkoittaa kahta funktioteorian lausetta, jotka koskevat analyyttisiä funktioita ja on nimetty Charles Émile Picardin mukaan.
Lauseiden väittämät

Ensimmäinen lause eli Picardin pieni lause sanoo, että jos funktio f(z) on kokonainen eikä ole vakio, niin tällöin f(z) saa kaikki kompleksiset arvot mahdollisesti yhtä lukuun ottamatta.
Picardin toinen lause eli Picardin suuri lause sanoo, että jos analyyttisellä funktiolla f(z) on oleellinen singulariteetti pisteessä w, on kaikissa w:n sisältävissä avoimissa joukoissa voimassa, että f(z) saa kaikki kompleksiset arvot mahdollisesti yhtä lukuun ottamatta. Tämä on vahvempi tulos kuin Weierstrassin–Casoratin lause, joka takaa vain, että f:n kuvajoukko on tiheä kompleksitasossa.
Picardin-Lindelöfin lause on nimetty Picardin ja Ernst Lindelöfin mukaan.
Huomaa

Molemmissa lauseissa rajaus ”mahdollisesti yhtä arvoa lukuun ottamatta” on välttämätön: Eksponenttifunktio ez on kokonainen, mutta ei saa arvoa nolla, ja toisaalta e1/z:llä on oleellinen singulariteetti origossa, mutta se ei saa arvoa nolla.
Picardin pieni lause seuraa suuresta, sillä kokonainen funktio on joko polynomi tai sillä on oleellinen singulariteetti äärettömyydessä.
B. Elsner (Ann. Inst. Fourier 49-1 (1999) s. 330) on otaksunut samantapaisen konjektuurin kuin "Picardin suuri lause": Olkoon  D-\{0\} punkteerattu yksikkökiekko kompleksitasossa ja olkoon  U_{1},U_{2},...,U_{n}  D-\{0\}:n äärellinen avoin peite. Oletetaan, että jokaisella  U_{j} on olemassa injektiivinen holomorfinen funktio  f_{j}, jolle  df_{j}=df_{k} jokaisella leikkauksella  U_{j}n U_{k}. Tällöin differentiaalit liimautuvat yhteen meromorfiseksi 1-differentiaalimuodoksi yksikkökiekossa  D. (Erikoistapaus, jossa residy on nolla, seuraa Picardin lauseesta.)
Kirjallisuutta

Lehto, Olli: Funktioteoria I–II.  Helsinki:  Limes ry, 1985 (1980).  ISBN 951-745-077-X.
Pesäpallon Suomenmestaruuskilpailut 1926

Vuonna 1926 SVUL:n pesäpallojaostoon kuului 19 jäsenseuraa. Näissä seuroissa oli 948 jäsentä. Vuoden aikana jaoston jäseneksi hyväksyttiin 11 uutta jäsenseuraa.
SVUL:n pesäpallojaostoon kuuluivat ainakin seuraavat urheiluseurat:
Kortesjärven Järvi-Veikot- Keskusradan Urheiluseura, Seinäjoki- Ilmajoen Kisailijat- Pukinmäen Ponnistajat, Helsinki- Harlun Urheilijat- Eskolan Eskot, Kannus- Kokkolan Veikot- Haminan Vesa- Joensuun SLU- Joensuun Kalevaiset- Hammaslahden Lähde, Pyhäselkä- Taipaleen Vekara, Liperi- Kuopion Urheilu-Veikot- Tampereen Pyrintö- Räisälän Pamaus.
Pesäpallon Suomenmestaruuskilpailut 1926 oli SM-kilpailujen viides kausi. Mestaruuden voitti Helsingin Pallonlyöjät. HPL:n Erik Salin oli sarjan liukkain etenijä kahdeksalla tuodulla juoksullaan. Loppuottelussa HPL voitti paikalliskilpailijan Pallo-Toverit, tämä on ainoa kerta loppuotteluiden historiassa, kun finalistit ovat samalta paikkakunnalta.
Ottelut

1.kierros
Kaikki 1. kierroksen ottelut pelattiin 29. elokuuta
| Joukkue #1 | Tulos | Joukkue #2 |
| --- | --- | --- |
| Helsingin Pallo-Toverit | 6–3 | Viipurin Rykmentti |
| Haminan suojeluskunta | 1–4 | Riihimäen Pallonlyöjät |
| Loviisan Tor | 8–6 | Lahden suojeluskunta |
| Viipurin Pallonlyöjät | 4–6 | Helsingin Pallonlyöjät |
| Loimaan Voima | 4–21 | Toijalan Vauhti |
Tampereen Pyrintö lepovuorossa
2.kierros
2. kierroksen ottelut pelattiin 5-10. syyskuuta
| Joukkue #1 | Tulos | Joukkue #2 |
| --- | --- | --- |
| Helsingin Pallonlyöjät | 25–13 | Toijalan Vauhti |
| Tampereen Pyrintö | 6–3 | Loviisan Tor |
| Helsingin Pallo-Toverit | 4–3 | Riihimäen Pallonlyöjät |
Välierä
16. syyskuuta.
| Joukkue #1 | Tulos | Joukkue #2 |
| --- | --- | --- |
| Helsingin Pallo-Toverit | 7–5 | Tampereen Pyrintö |
Helsingin Pallonlyöjät lepovuorossa
Loppuottelu
Ottelu pelattiin 19. syyskuuta.
| Joukkue |  |  |  |  |  |  |  | Yht>  |
| --- | --- | --- | --- | --- | --- | --- | --- | --- |
| Helsingin Pallo-Toverit | 0 | 0 | 1 | 0 | 2 | 0 | 0 | 3 |
| Helsingin Pallonlyöjät | 0 | 2 | 0 | 2 | 0 | 1 | 0 | 5 |
Mitalistijoukkueet > Helsingin Pallonlyöjät

1. Väinö Kinnunen
2. Erik Salin
3. Ville Lindström
4. Niilo Mikkola
5. Urho Veneskoski
6. 'Vege' Tuominen
7. Eino Kajaste
8. H. Heino
9. Artturi Kontio
Kallio
Orko
Urho Palamaa
Mitalistijoukkueet > Pallo-Toverit

1. Erkki Merinen
2. I. Vilja
3. Onni Saloranta
4. Yrjö Halonen
5. Lauri Vilhelm Ruohola
6. Lauri Vuorenkoski
7. Reino Raski
8. Paavo Miettinen
9. Yrjö Reijonen
N. Pakarinen
Vilho Palomaa
Nuorten SM-sarja 1926

Nuoret pelasivat ensimmäisen kerran mestaruudesta, jonka voitti Tampereen Pyrintö.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | Välierät | Välierät |  |  | Loppuottelu | Loppuottelu |  |
|   |   |   |   |   |   |   |  |
|  | 8.elokuuta | 8.elokuuta |  |  |  |  |  |
|  |  Riihimäen Pallonlyöjät | 6 |   |  |  |  |  |
|  |  Helsingin Pallonlyöjät | 20 |   |  |  |  |  |
|  |   |  |   |  |  |  |  |
|  |  |  |  |  | 22.elokuuta | 22.elokuuta |  |
|  |   |   |   |   |  Helsingin Pallonlyöjät | 3 |  |
|  |   |   |   |   |  Tampereen Pyrintö | 8 |  |

|  |  |  |   |  |  |  |  |

|  | 8.elokuuta | 8.elokuuta |   |  |  |  |  |
|  |  Toijalan Vauhti | 3 |   |  |  |  |  |
|  |  Tampereen Pyrintö | 10 |   |  |  |  |  |
Aiheesta muualla

http://vessix.kotisivukone.com/files/vessix.kotisivukone.com/Pesis/1926/1926-sarjat.xls
Perjodki

| Perjodki Перёдки |
| --- | --- |
 Perjodki
 Koordinaatit: 58°24′38″N, 34°2′44″E 
Valtio:  Venäjä
Alue:  Novgorodin alue
Piiri:  Borovitšin piiri
Hallinto:  
 – Asutustyyppi:  kylä
 – Hallinnon tyyppi:  maalaiskunta
Pinta-ala:  
 – Kokonaispinta-ala:  447,7 km²
Väkiluku (2011):  2 200
 
 Kunnan kotisivu 
Infobox OKVirheellinen NIMI-arvo: 
Perjodkista Vitoslavlitsyn ulkomuseoon siirretty Neitsyt Marian syntymän kirkko.
Perjodki (ven. Перёдки) on maalaiskunta ja sen keskuskylä Novgorodin alueen Borovitšin piirissä Venäjällä. Se sijaitsee Borovitšin ja Pestovon välisen maantien varrella kymmenen kilometriä Borovitšista itään. Kylässä on 478 ja kunnassa 2 200 asukasta (vuonna 2011).
Maantiede ja asutus

Perjodkin kunnan pinta-ala on 447,7 neliökilometriä. Se rajoittuu etelässä Borovitšin piirin Opetšenski Posadin, Joglan ja Borovitšin, lännessä Progressin ja pohjoisessa Kontšanskoje-Suvorovskojen kuntiin sekä idässä Mošenskojen piiriin. Pinta-alasta 67 % on metsää ja 28 % maatalousmaata.
Seudulla virtaavat Mstan sivujoki Velgija, jälkimmäisen sivujoki Bystritsa, Uverin sivujoet Suhaja ja Holynka sekä Suhojejärveen laskeva Žužilka. Suurimmat järvet ovat Borovskoje, Suhoje ja Limandrovo. Kunnan alueella sijaitsee Borovskojen ja Suhojen karstijärvien rauhoitusalue sekä neljä luonnonmuistomerkkiä.
Keskuskylän lisäksi kuntaan kuuluu Tuhunin taajama ja 32 kylää: Bortnik, Dubrovi, Jeremejevo, Karmanovo, Katšalovo, Kononovo, Korovajevo, Korovkino, Kotovo, Krasnaja Gora, Kurakovo, Lipovets, Maklakovo, Maškino, Myšljatšje, Novoselitsy, Orehovo, Paltsevo, Paport, Petuhovo, Potšinnaja Sopka, Šastovo, Šedomitsy, Sušerjovka, Telbovitši, Tšaplinka, Tuhun, Valugino, Vilatšovo, Vilovataja Gorka, Vlasiha ja Zasypenje. Asutuskeskuksista suurin on vajaan 600 asukkaan Potšinnaja Sopka. Samanniminen maalaiskunta liitettiin Perjodkiin vuonna 2010.
Liikenne, talous ja palvelut

Kunnan tärkein liikenneväylä on Borovitšin ja Pestovon välinen maantie. Kylistä on linja-autoyhteydet Borovitšiin, Mošenskojeen, Pestovoon ja Novgorodiin.
Paikallisista elinkeinoista tärkeimmät ovat maatalous ja puunjalostus. Kunnassa toimii kolme maatalousyritystä, kolme pientä puunjalostuslaitosta, lihanjalostamo sekä rakennustarvike- ja metallialan yritykset. Asukkailla on lähes tuhat palstaviljelmää.
Keskuskylän palveluihin kuuluu lastentarha, keskikoulu, kulttuuritalo, kirjasto, pieni poliklinikka, posti ja muutamia kauppoja. Palveluja on myös Potšinnaja Sopkassa, Tuhunin taajamassa ja eräissä muissa kylissä.
Nähtävyydet

Seudulla sijaitsee useita muinaisia hautapaikkoja. Perjodkin lähellä on 700–900-luvun muinaislinna ja entisen Išutinon kylän luona uhrikivi. Rakennusmuistomerkkeihin kuuluvat Perjodkin, Telbovitšin, Paportin ja Šedomitsyn kirkot sekä Paportin, Šastovon ja Zasypenjen kartanoalueet. Perjodkissa toimii perinteistä talonpoikaiskulttuuria esittelevä museo. Novgorodin lähellä Vitoslavlitsyn ulkomuseossa on kylästä siirretty Neitsyt Marian syntymän puinen telttakattoinen kirkko, joka on lajissaan Pohjois-Venäjän vanhin.
Aiheesta muualla

Perjodkin kunnan sivusto (Arkistoitu – Internet Archive) (venäjäksi)
Perjodkin kunta Borovitšin piirin sivustolla (Arkistoitu – Internet Archive) (venäjäksi)
Peugeot 208

Peugeot 208 on Peugeot’n vuodesta 2012 lähtien valmistama pieni henkilöautomalli, joka korvasi Peugeot 207:n.
Peugeot 208 I (2012–2020)

| Peugeot 208 I |
| --- | --- |

Valmistustiedot
Valmistusmaa:   Algeria  Brasilia  Iran  Malesia  Ranska  Slovakia
Valmistaja:  Peugeot
Konserni:  Groupe PSA
Valmistusvuodet:  2012–2020
Korimalli:  3-ovinen hatchback 5-ovinen hatchback
Luokka:  B-segmentti
Edeltäjä:  Peugeot 207
Seuraaja:  Peugeot 208 II
Teknisesti samankaltaisia:   PF1-pohjalevyn mallit  Citroën C-Elysée  Citroën C2  Citroën C3  Citroën C3-XR  Citroën C3 Aircross  Citroën C3 Picasso  Citroën C3 Pluriel  Citroën C4 Cactus  DS 3  Opel Crossland  Peugeot 1007  Peugeot 207  Peugeot 2008 I  Peugeot 301 
Tekniset tiedot
Pohjalevy:  PSA PF1
Moottori:  R3 R4
Iskutilavuus:  1,0–1,6 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 6-vaihteinen manuaali 4-vaihteinen automaatti 6-vaihteinen automaatti
Ensimmäisen sukupolven 208 esiteltiin Geneven autonäyttelyssä keväällä 2012. Se oli seitsemän senttimetriä lyhyempi ja senttimetrin matalampi kuin edeltäjänsä, mutta sisätilat olivat aiempaa suuremmat. 208 oli myös keskimäärin 114 kilogrammaa edeltänyttä 207-mallia kevyempi, vaikka perustuikin edelleen samalle PF1-pohjalevylle.
Vuoden 2012 Euro NCAP -kolaritestistä 208 sai tulokseksi täydet viisi tähteä.
Geneven autonäyttelyssä keväällä 2015 esiteltiin kasvojenkohotuksen kokenut 208. Uudistuksessa malli sai uuden etupuskurin, jossa on aiempaa levämpi etusäleikkö. Myös takavaloihin tehtiin muutoksia.
Peugeot 208 II (2019–)

| Peugeot 208 II |
| --- | --- |

Valmistustiedot
Valmistusmaa:   Argentiina  Marokko  Ranska  Slovakia
Valmistaja:  Peugeot
Konserni:  Stellantis
Valmistusvuodet:  2019–
Korimalli:  5-ovinen hatchback
Luokka:  B-segmentti
Edeltäjä:  Peugeot 208 I
Teknisesti samankaltaisia:  Aeolus Yixuan Citroën C4 III DS 3 Crossback Fiat 600 Jeep Avenger Opel Corsa F Opel Mokka B Peugeot 2008 II
Tekniset tiedot
Pohjalevy:  PSA EMP1
Moottori:  R3 R4
Iskutilavuus:  1,2–1,5 l
Käyttövoima:  bensiini diesel sähkö
Vetotapa:  etuveto
Vaihteisto:  5-vaihteinen manuaali 6-vaihteinen manuaali 8-vaihteinen automaatti
Toisen sukupolven 208 esiteltiin Geneven autonäyttelyssä maaliskuussa 2019. Se on DS 3 Crossbackin jälkeen toinen PSA-konsernin modulaariselle EMP1-pohjalevylle perustuva malli. Samaa perusrakennetta käytetään myös Opel Corsa F:ssä. Uusi 208 on valmistajansa ensimmäinen malli, josta on saatavana täyssähköinen versio. Peugeot 208 valittiin Vuoden autoksi Euroopassa 2020.
Vuoden 2019 Euro NCAP -kolaritestistä 208 sai tulokseksi neljä tähteä viidestä.
Moottoriurheilussa

Autosta on johdettu R5-luokan ralliauto Peugeot 208 T16.
Aiheesta muualla

Kuvia tai muita tiedostoja aiheesta Peugeot 208 Wikimedia Commonsissa
Peugeot’n automallit
| --- | --- |
Nykyiset henkilöautomallit:   108  208  301  308  408  508  2008  3008  5008  Rifter  Traveller 
Nykyiset hyötyajoneuvot:   Partner  Expert  Boxer  Pick Up  Landtrek 
Entiset mallit:   104  106  107  1007  201  202  203  204  205  206  207  301  302  304  305  306  307  309  401  402  403  404  405  406  407  504  505  601  604  605  607  806  807  4007  4008  Bipper  RCZ  Hoggar  iOn  D3  D4  J5  J7  J9 
Viisiovinen Peugeot 208.
Ensimmäisen sukupolven facelift-malli.
Facelift-mallin Peugeot 208 GTi.
Peugeot e-208
Pjanoje solntse

| Pjanoje solntse Alekseev |
| --- | --- | --- |

Studioalbumin tiedot
 Äänitetty : 2015–2016
 Julkaistu: 2016
 Tyylilaji: popmusiikki
 Levy-yhtiö: Zion Music
muut julkaisut
|   | Pjanoje solntse 2016 | Derži 2017 |
Pjanoje solntse (ven. Пьяное солнце) on ukrainalaisen laulaja Alekseevin ensimmäinen studioalbumi.
Kappaleet

Okeanami stali (Океанами стали)
Tšuvstuju dušoi (Чувствую душой)
Pjanoje solntse (Пьяное солнце)
Bolno kak v raju (Больно как в раю)
Derži (Держи)
Snov oskolki (Снов осколки)
Delfiny (Дельфины)
A ja plyvu (А я плыву)
Oma (Ома)
Strannyje tantsy (Странные танцы)
Arvostelut

InterMedia
Paul Szczechura

| Paul Szczechura |
| --- | --- |

Henkilötiedot
Syntynyt: 30. marraskuuta 1985 (ikä 38) Brantford, Ontario, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  oikea
Pituus:  180 cm
Paino:  79 kg
Seura
Seura:  Torpedo Nižni Novgorod
Sarja:  KHL
Pelinumero:  21
Pelaajaura
Pääsarjaura:  2008–
Aik. seurat:  Iowa Stars (AHL) Norfolk Admirals (AHL)   Tampa Bay Lightning (NHL)   Rochester Americans (AHL)   Buffalo Sabres (NHL) Lev Praha (KHL)   Dinamo Riika (KHL) Dinamo Minsk (KHL) Traktor Tšeljabinsk (KHL)
Paul Szczechura (s. 30. marraskuuta 1985 Brantford, Ontario) on kanadalainen jääkiekkoilija, pelipaikaltaan keskushyökkääjä.
Ura

Brantfordissa, Ontariossa syntynyt Szczechura aloitti uransa Brantford Saintsissa ja  Brant Banditsissa. Barrie Colts varasi hänet OHL:ään 11. pelaajana. Kauden 2002–2003 Szczechura pelasi MWJBHL-sarjassa Brantford Golden Eaglesissa, jossa hän voitti 118 tehopisteellään sarjan pistepörssin ja tuli valituksi sarjan arvokkaamaksi pelaajaksi. Kaudeksi 2003–2004 Szczechura siirtyi NCAA-yliopistosarjaan Western Michiganin yliopistoon. Hän pelasi yliopistossa neljä kautta, kunnes siirtyi kesken kauden 2006–2007 AHL-seura Iowa Starsiin try-out-sopimuksen kautta. Seuraavan kauden hän aloitti Iowassa, mutta hänet myytiin kesken kauden Norfolk Admiralsiin, jossa hän teki loppukauden 24 ottelussa tehot 14+12=26.
24. huhtikuuta 2008 Szczechura teki vapaana agenttina kaksivuotisen sopimuksen NHL-seura Tampa Bay Lightningin kanssa. Hän debytoi NHL:ssä 2. joulukuuta 2008 Philadelphia Flyersia vastaan, ja sai ottelussa jääaikaa 15.16 minuuttia. Ensimmäisen NHL-maalinsa Szczechura teki 8. joulukuuta Boston Bruinsia vastaan. Hän pelasi kaudella 2008–2009 AHL:ssä 33 ottelua ja NHL:ssä 31 ottelua tehoin 4+5=9. Kaudella 2009–2010 Szczechura pelasi NHL:n puolella 52 ottelua tehoin 5+2=7 ja AHL:ssä 35 ottelua tehoin 8+21=29.
16. heinäkuuta 2010 Szczechura teki Lightningin kanssa yksivuotisen jatkosopimuksen. Hän pelasi kuitenkin kauden 2010–2011 kokonaan AHL:n puolella, jossa hän teki 79 ottelussa tehot 21+30=51. Kesän 2011 aikana Szczechura huhuttiin siirtyvän itävaltalaiseen ERC Ingolstadtiin. Hän jatkoi kuitenkin Pohjois-Amerikassa tehtyään sopimuksen Buffalo Sabresin kanssa. Pääosan kaudesta Szczechura pelasi Sabresin farmijoukkueessa Rochester Americansissa. Sabresissa hän pelasi yhdeksän peliä alkukaudesta. AHL:ssä kertyi 47 pistettä 56 ottelussa. Kauden jälkeen Szczechura siirtyi Eurooppaan, kun hän teki sopimuksen KHL-seura Lev Prahan kanssa.
Szczechura ehti pelata Lev Prahassa vain kolme KHL:n runkosarjaottelua kauden 2012–2013 alussa ennen kuin siirtyi samassa liigassa pelaavaan Dinamo Riikaan.
Muuta

Szczechuran veli Alex Szczechura (s. 1990) on myös jääkiekkoilija. Hän pelasi viimeksi NCAA:ssa Ohion yliopistossa.
Pesäpallon SM-sarja 1943

Vuoden 1943 pesäpallon mestaruussarja huipentui Kouvolan ja Haminan kohtaamiseen. Kouvola oli pelannut tappioitta, kun taas Hamina oli hävinnyt yhden pelin. Lisäksi molempia rasitti tasapeli Toijalaa vastaan. Finaalissa Hamina oli selkeästi parempi voittaen 11-2.
Vaikka Kouvolan juoksuero oli roimasta tappiosta huolimatta Haminaa parempi, ratkaistiin mestaruus sääntöjen mukaan keskinäisen ottelun perusteella. Näin Haminalle mestaruus, Kouvola sai hopeaa ja Toijalan oli tyytyminen pronssiin. Mestaruus ratkaistiin nyt 21. kerran.
Ensimmäinen TUL:n seura Mestaruussarjassa, Työväen Mailapojat ("Tempo"), pelasi mainiosti sijoittuen neljänneksi.
Itä-Länsi -ottelukin onnistuttiin parin välivuoden jälkeen pelaamaan 10.10. Seinäjoella. Itä voitti 5-2.